fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi fi fi fr fi fi fi fi fi fi fi fi fi fi fi fi fi fi fi fi ja fi it fi ja fi ja fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Eväät elämään -kampanja käynnistyy! - Tule mukaan - Fida
Fidan vuosittainen Eväät elämään -kampanja vie toivoa kaukaisille lähimmäisille. Sosiaalisessa mediassa tapahtuu toukokuussa, vaikkakin perinteinen lipaskeräys toteutetaan pandemian takia vasta elokuussa.
Tämän vuoden kampanja auttaa ugandalaisia pakolaislapsia Bidibidin pakolaisalueella. Maailman suurimpiin pakolaisasutuksiin lukeutuvan Bidibidin yli 200 000:sta asukkaasta valtaosa on naisia ja lapsia, jotka ovat kokeneet sodan kauhut: he ovat menettäneet perheenjäseniä, omaisuuden ja kodin. Pääosin he ovat paenneet Etelä-Sudanin pitkittynyttä konfliktia.
Eväät elämään -kampanjan avulla tarjotaan lapsille apua traumoista selviämiseen. Esimerkiksi Ugandan helluntaikirkon järjestämät urheilukerhot auttavat lapsia käsittelemään niitä järkyttäviä asioita, joita he ovat kokeneet. Lapsille järjestetään myös traumaterapiaa.
Koronapandemian vuoksi koulut ovat olleet Ugandassa suljettuina jo yli vuoden ajan. Kampanjan avulla kaikista köyhimmät lapset saavat oppimateriaaleja, jotta voivat jatkaa koulunkäyntiä etänä. Moni lapsi tekee nyt töitä, joten on ensisijaisen tärkeää auttaa perheitä lasten koulunkäynnissä, jotta koulutie ei katkea lopullisesti.
Kampanjan viesti on, että sodan kauhut on mahdollista lennättää pois ja yhdessä voimme olla tukemassa lasten toipumista. Mukana jakamassa kampanjaviestiä on joukko tunnettuja urheilijoita, kuten tanssija-koreografi Minna Tervamäki, pikaluistelija Mika Poutala ja nyrkkeilijä Niklas Räsänen.
Kampanja lanseerataan 3.5. Silloin Fidan somekanavissa julkaistaan Suomen kansallisbaletin entisen tähtitanssijan Minna Tervamäen kanssa toteutettu teos Näetkö? Uskallammeko me nähdä ugandalaisten lähimmäistemme kivun? Toivomme monien jakavan tämän videon ja kysyvän tuon kysymyksen ystäviltään.
Toukokuun aikana sosiaalinen media täyttyy rohkeista urheilusuorituksista. Urheilijat lankuttavat omilla sosiaalisen median kanavillaan, ja yhteistyöyritykset lahjoittavat varoja lankutettujen minuuttien mukaan. Samalla tietoisuus Bidibidin lasten tilanteesta leviää laajemmalle. Haasteeseen voi tarttua kuka vaan, lankuttamalla ja haastamalla ystävät lahjoittamaan. Leikkimieliseen tempaukseen voi osallistua vaikkapa seurakunnan nuorisotiimin voimin.
Tiistaina 11.5. on koko Suomen yhteinen virtuaalinen Eväät elämään -tapahtuma. Mukana on Ugandan lähettejä, valokuvaaja Hannu Happonen, pop-kanteletar Ida Elina sekä videoita maailmalta. Tapahtumaan voi osallistua Fidan Facebookin ja Youtuben tai UskoTV:n kautta.
Seurakuntien toteuttamat lipaskeräysviikot järjestetään 16.–29. elokuuta pandemiatilanteen vuoksi. Kampanjan koordinaattori Milka Myllynen on kiitollinen, että mukana on jälleen monta seurakuntaa. Mukaan kuitenkin mahtuu vielä!
– Tempauksien toteuttaminen turvallisesti on mahdollista. Vain mielikuvitus on rajana. Peräkonttikirppis tai auton ikkunoiden pesu ovat hyviä vaihtoehtoja. Lisäksi jokainen voi perustaa oman virtuaalisen keräyslippaan  ja jakaa viestiä somen kautta ystävilleen.
Ugandan pakolaislasten rikkinäisten unelmien jälleenrakentaminen on pitkäjänteistä työtä, mutta se voi alkaa yhteisvoimin. Tule mukaan kampanjaan! www.eväätelämään.fi
Lapsisotilaita auttaneet Söderlundit: ”Vaikka ihminen olisi kokenut mitä, hän voi selvitä”
Kun naiset tarttuivat ohjaksiin, köyhyys alkoi väistyä Jordanian kylissä
27-vuotias sinkkunainen on Bangladeshissa heikoilla – Dipa murtaa tabuja ja rohkaisee tyttöjä
Avioliitto ja lapset saavat odottaa – Näin teini-ikäinen Sweeti esti oman lapsiavioliittonsa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast